
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 322 

12 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείου του Φάρου Αλεξανδρού¬ 
πολης, που βρίσκεται στο λιμένα Αλεξανδρούπολης 
(Ν.Έβρου), Περιφέρειας Ανατολικής Μακεδονίας και 
Θράκης, ιδιοκτησίας Ελληνικού Δημοσίου (Υπηρεσία 

Φάρων Ελληνικού Πολεμικού Ναυτικού). 1 

Κύρωση τμήματος του υφιστάμενου δικτύου κοινο¬ 
χρήστων χώρων σύμφωνα με το άρθρο 35 του 
Ν. 3937/11 (ΦΕΚ 60/Α731-3-11), εντός των ορίων 


του οικισμού Αγιος Μάρκος, Δήμου Ρεθύμνου, στη 

θέση «Σκάφες». 2 

Τροποποίηση εγκεκριμένου ρυμοτομικού σχεδίου πό¬ 
λης Τρικάλων, στην περιοχή Σεισμοπλήκτων, με 
μετατόπιση των Ρ.Γ./Ο.Γ. στα Ο.Τ. 1032 και Ο. Τ. 
1033 και των Ρ.Γ. στους Κ.Χ. (1) και Κ.Χ. (2). 3 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΑΜΤΕ/ΔΝΣΑΚ/135097/12585/1616 (1) 

Χαρακτηρισμός ως μνημείου του Φάρου Αλεξανδρού¬ 
πολης, που βρίσκεται στο λιμένα Αλεξανδρούπολης 
(Ν.Έβρου), Περιφέρειας Ανατολικής Μακεδονίας και 
Θράκης, ιδιοκτησίας Ελληνικού Δημοσίου (Υπηρεσία 
Φάρων Ελληνικού Πολεμικού Ναυτικού). 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις 

α) Του άρθρου 90 του ΠΔ. 63/2005 (Φ.Ε.Κ. 98/Α722-04-2005) 
«Κωδικοποίηση της Νομοθεσίας νια την Κυβέρνηση και τα 
Κυβερνητικά Όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη σε 
βάρος του Κρατικού προϋπολογισμού. 

β) Του άρθρου 2 του ΠΔ. 118/2013 (Φ.Ε.Κ. 152/Α725-6-2013) 
«Τροποποίηση του Π.Δ. 85/2012 (Α' 141) -Ίδρυση Υπουργεί¬ 
ου Υποδομών, Μεταφορών και Δικτύων και Υπουργείου 
Πολιτισμού και Αθλητισμού..». 

γ) Του Π.Δ. 119/2013 (Φ.Ε.Κ. 153/Α725-6-2013) «Διορισμός 
Αντιπροέδρου της Κυβέρνησης Υπουργών, Αναπληρω¬ 
τών Υπουργών και Υφυπουργών». 


δ) Του Ν. 3028/02 (Φ.Ε.Κ. 153/Α728-6-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» και ιδιαιτέρως του άρθρου 6 παρ. 
1β του Νόμου αυτού 

ε) Του Ν. 2039/92 (Φ.Ε.Κ. 61/Α713-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

στ) Του Π.Δ. 191/2003 (Φ.Ε.Κ. 146/Α'/13-6-2003) «Περί 
Οργανισμού του Υπουργείου Πολιτισμού». 

2. Τηνυπ’αριθμ.ΥΠΠΘ/ΔΟΕΠΥ/ΤΠΘΝΥΣ/15/3696/20-1-2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές..» (Φ.Ε.Κ. 70/ 
Β720-1-2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΘΝΥΣ/14/3698/20-1-2004 υπουργική απόφαση «Οργά¬ 
νωση και λειτουργία των Συμβουλίων του Ν. 3028/2002» 
(Φ.Ε.Κ. 70/Β720-1-2004). 

3. Την από 21-11-2012 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλί¬ 
ου Νεωτέρων Μνημείων με αριθμό πρακτικού 25/22-11-2012 
(αρ. θέματος 6), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1β του Ν. 3028/2002, το Φάρο Αλε¬ 
ξανδρούπολης, που βρίσκεται στο λιμένα Αλεξανδρού¬ 
πολης (Ν.Έβρου), Περιφέρειας Ανατολικής Μακεδονίας 
και Θράκης, ιδιοκτησίας Ελληνικού Δημοσίου (Υπηρεσία 
φάρων Ελληνικού Πολεμικού Ναυτικού), διότι αποτε¬ 
λεί αξιόλογη αρχιτεκτονικά κατασκευή και ιδιαίτερο 
δείγμα μιας ειδικής κατηγορίας κτιρίων, των φάρων, 
έχει συμβάλει στην ανάπτυξη και στην ασφάλεια της 
ναυσιπλοΐας στην περιοχή, είναι συνδεδεμένος με τη 
ναυτική παράδοση της Ελλάδας και αποτελεί σημείο 
αναφοράς για τους ναυτικούς, αλλά και τους κατοίκους 
της περιοχής της Αλεξανδρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2013 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 2192 (2) 

Κύρωση τμήματος του υφιστάμενου δικτύου κοινοχρή¬ 
στων χώρων σύμφωνα με το άρθρο 35 του Ν. 3937/11 
(ΦΕΚ 60/Α'/31-3-11), εντός των ορίων του οικισμού 
Αγιος Μάρκος, Δήμου Ρεθύμνου, στη θέση «Σκάφες». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του ΝΔ17-7-23 « Περί σχεδίων πόλεων 
κ.λπ.» (ΦΕΚ 228/Α723). 

2. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87/Α72010) και ειδικό¬ 
τερα το άρθρο 208 αυτού. 

3. Τις διατάξεις του Π.Δ. 136/10 «Οργανισμός Αποκε¬ 
ντρωμένης Διοίκησης Κρήτης (ΦΕΚ 229/Α72010). 

4 Τις διατάξεις του άρθρου 42 παρ. 5, εδάφιο β του 
Ν. 1337/83 «Επέκταση των πολεοδομικών σχεδίων. Οικι¬ 
στική ανάπτυξη και σχετικές ρυθμίσεις» (ΦΕΚ 33/Α783). 

5. Τις διατάξεις του άρθρου 6 του Π.Δ./24-4-85 « Τρόπος 
καθορισμού ορίων οικισμών της χώρας κλπ.» (ΦΕΚ 181/Δ785). 

6. Την υπ' αριθμ. 1828/08 απόφαση του ΣτΕ. 

7. Τις διατάξεις του άρθρου 35 του Ν. 3937/11 «Διατή¬ 
ρηση της βιοποικιλότητας και άλλες διατάξεις» (ΦΕΚ 
60/Α731-3-2011). 

8. Την υπ’ αριθμ. 39608/14-9-11 (ΦΕΚ 2200/Β730-9-2011), 
απόφαση του ΥΠΕΚΑ. 

9. Την υπ’ αριθμ. ΤΠ 2620/19-6-1995 απόφαση του Νο¬ 
μάρχη Ρεθύμνης «Κατηγοριοποίηση και καθορισμός ορί¬ 
ων του οικισμού Αγιος Μάρκος Ν. Ρεθύμνου» (ΦΕΚ 490/ 
Δ77-7-95) και την υπ’ αριθμ. ΔΠ 3985/29-7-1997 απόφαση 
του Νομάρχη Ρεθύμνης «Τροποποίηση ορίων οικισμού 
Άγιος Μάρκος Ν. Ρεθύμνης» (ΦΕΚ 730/Δ725-8-1997) 

10. Το υπ’ αριθμ. 4309/7-11-11 έγγραφό μας. 

11. Την υπ’ αριθμ. 469/2012 απόφαση του Δημοτικού 
Συμβουλίου του Δήμου Ρεθύμνου. 

12. Τα φύλλα των .εφημερίδων «Ρεθεμνιώτικα Νέα» και 
«Κρητική Επιθεώρηση», στα οποία δημοσιεύθηκε στις 
18/19-8-2012 και 15-8-2012 και 21-8-2012 αντίστοιχα, η 
ανακοίνωση για την κύρωση. 


13. Το γεγονός ότι δεν υπεβλήθη καμία ένσταση. 

14. Την από 23-1-12 αίτηση των Μαρίας, Νικολάου, Ανα¬ 
στασίου και Χαραλάμπους Καρινιωτάκη. 

15. Το με χρονολογία Ιούνιος 2012 και κλίμακα 1:500 
τοπογραφικό διάγραμμα του Διπλωμ. Πολιτικού Μηχα¬ 
νικού Ιωάννη Μαραβελάκη. 

16. Το υπ’ αριθμ. Οικ. ΥΔ 4768/12-9-2012 έγγραφο της 
Διεύθυνσης Τεχνικών Υπηρεσιών του Δήμου Ρεθύμνου. 

17. Τα υπ’ αριθμ. 7248/1-6-2006, και 7249/1-6-2006, συμ¬ 
βόλαια παραχώρησης σε κοινή χρήση σύμφωνα με το 
άρθρο 6 παρ. 2 του Π.Δ./24-4-85 (ΦΕΚ 181/Δ785) της 
Συμβολαιογράφου Ρεθύμνου Μαρίας Ιωσήφ Κολοκοτρω- 
νάκη, τα οποία έχουν μεταγράφει στο Υποθηκοφυλακείο 
Ρεθύμνου στο τόμο 873 με αρ. μετ. 142909, και 142969 
αντίστοιχα. Τα παραχωρηθέντα αυτά τμήματα, συνδέ¬ 
ονται με υφιστάμενο προ του 1985 κοινόχρηστο δίκτυο. 

18. Το γεγονός ότι από τις κανονιστικές διατάξεις 
της παρούσας απόφασης δεν προκαλείται δαπάνη εις 
βάρος του κρατικού προϋπολογισμού και του οικείου 
ΟΤΑ, αποφασίζουμε: 

1. Την κύρωση τμήματος του υφιστάμενου δικτύου 
κοινοχρήστων χώρων σύμφωνα με το άρθρο 35 του 
Ν. 3937/11 (ΦΕΚ 60/Α731-3-11), εντός των ορίων του 
οικισμού Άγιος Μάρκος Δήμου Ρεθύμνου, στη θέση 
«Σκάφες» όπως αυτό αποτυπώνεται στο με χρονο¬ 
λογία Ιούνιος 2012 και κλίμακα 1:500 τοπογραφικό 
διάγραμμα του Διπλ. Πολιτικού Μηχανικού Ιωάννη 
Μαραβελάκη, το οποίο θεωρείται από τον Διευθυντή 
ΠΕΧΩΣ, και αποτελεί αναπόσπαστο τμήμα της πα¬ 
ρούσας απόφασης. 

2. Η ισχύς της απόφασης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή και το συνοδεύον τοπογραφικό, να 
δημοσιευθεί στην Εφημερίδα της Κυβερνήσεως. 

Ηράκλειο, 29 Ιουλίου 2013 

Ο Γενικός Γραμματέας 
Αποκεντρωμένης Διοίκησης 
ΓΕΩΡΓΙΟΣ ΔΕΙΚΤΑΚΗΣ 

Αριθμ. 9432 (3) 

Τροποποίηση εγκεκριμένου ρυμοτομικού σχεδίου πό¬ 
λης Τρικάλων, στην περιοχή Σεισμοπλήκτων, με με¬ 
τατόπιση των Ρ.Γ./Ο.Γ. στα Ο.Τ. 1032 και Ο. Τ. 1033 
και των Ρ.Γ. στους Κ.Χ. (1) και Κ.Χ. (2). 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρ. 3,186 και 283 του Ν. 3852/10 
«Νέα Αρχιτεκτονική της Αυτοδιοίκησης κ.λπ. (Καλλικρά¬ 
της)» (Φ.Ε.Κ. 87Α'/10) όπως τροποποιήθηκαν, συμπλη¬ 
ρώθηκαν, αντικαταστάθηκαν, διορθώθηκαν και ισχύουν 
ως σήμερα. 

2. Το Π.Δ. 129/2010 (ΦΕΚ 222/27-12-2012 τ.Α') «Οργανι¬ 
σμός της Περιφέρειας Θεσσαλίας». 

3. Τ ις διατάξεις του Ν.Δ/τος της 17-7-23 (ΦΕΚ 228/Α7 
16-8-23) «περί σχεδίων πόλεων, κωμών και συνοικισμών 
του Κράτους και οικοδομής αυτών» όπως τροποποιήθη¬ 
καν, συμπληρώθηκαν, αντικαταστάθηκαν, διορθώθηκαν 
και ισχύουν ως σήμερα. 

4. Τις διατάξεις του Ν. 1337/83 (ΦΕΚ 33/Α704-03-1983) 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

5. Τις διατάξεις των άρθρων 152 και 154 του Π.Δ/τος 
της 14/27.7.1999, (Φ.Ε.Κ. 580Δ799) «Κώδικας Βασικής Πο- 
λεοδομικής Νομοθεσίας». 

6. Τις διατάξεις του άρθρου 29 του Ν. 2831/2000 
(Φ.Ε.Κ. 140Α72000) «Περί τροποποίησης των διατάξεων 
του Ν. 1577/85 - Γ.Ο.Κ. και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
Ν. 3044/2002, (Φ.Ε.Κ. 197Α72002) περί «Μεταφοράς συ- 
ντελεστού δομήσεως κ.λπ.». 

7. Τ ις διατάξεις του Ν. 4067/12 «Νέος Οικοδομικός Κα¬ 
νονισμός» (Φ.Ε.Κ. 79/Α709-04-2012). 

8. Την υπ’ αριθμ. Εγκ.-43511/161/55/13-6-1988 (Εγκ.55/88) 
«Οδηγίες και προδιαγραφές για τροποποιήσεις, επεκτά¬ 
σεις, ρυμοτομικών σχεδίων». 

9. Την υπ’ αριθμ. Εγκ.-18894/6/5-5-2006 (Εγκ.6/06) 
«Άσκηση αρμοδιοτήτων πολεοδομικού σχεδιασμού». 

10. Την υπ’ αριθμ. Εγκ.-29829/14-06-2012 (Εγκ.10/2012) 
«Αρμοδιότητες γνωμοδότησης ΣΥ.ΠΟ.Θ.Α. Περιφερεια¬ 
κών Ενοτήτων/Περιφερειών για θέματα πολεοδομικού 
σχεδιασμού». 

11. Το ισχύον στην περιοχή ρυμοτομικό σχέδιο, έγκριση 
με την υπ’ αριθμ. 281/31-01-90 απόφαση του Νομάρχη 
Τρικάλων, της Πολεοδομικής Μελέτης Αναθεώρησης 
του ρυμοτομικού σχεδίου Τρικάλων, στην πολεοδομική 
ενότητα I και II στη συνοικία «Κ. Πύργος-Ζωαγορά-Αμυ- 
γδαλιές-Σεισμόπληκτα-Κηπάκι» (ΦΕΚ 65/Δ"/13-02-199 0), 
όπως αυτή τροποποιήθηκε με την με αρ. 2933/10-09-90 
απόφαση του Νομάρχη Τρικάλων (ΦΕΚ 553/Δ712-10-90). 

12. Το υπ’ αριθμ. 1045/26-07-2012 έγγραφο του Δ. Τρικ- 
καίων καθώς και το σύνολο των στοιχείων του συ¬ 
νοδευτικού φακέλου και ειδικότερα την συνοδευτική 
αιτιολογική έκθεση από την οποία προκύπτει ότι με 
την προτεινόμενη τροποποίηση έχουμε αναδιάταξη των 
Κοινόχρηστων Χώρων στην περιοχή, χωρίς να μειώνεται 
η συνολική έκταση αυτών και χωρίς να αλλάζει ο κύριος 
προορισμός τους. 

13. Την υπ’ αριθμ. 238/2012 απόφαση του Δημοτικού 
Συμβουλίου Τρικκαίων με θετική γνωμοδότηση υπέρ της 
προτεινόμενης τροποποίησης. 


14. Την υπ’ αριθμ. 3130/10-07-2012 βεβαίωση του Προ¬ 
ϊσταμένου του τμήματος Πολεοδομικών Εφαρμογών, 
της Διεύθυνσης Πολεοδομίας του Δήμου Τρικκαίων ότι 
καμία ένσταση δεν υποβλήθηκε. 

15. Το τοπογραφικό διάγραμμα θεωρημένο από τη 
Διεύθυνση Πολεοδομίας του Δήμου Τρικκαίων στις 19- 
07-2012, σε κλίμακα 1:500, που αποτελεί αναπόσπαστο 
τμήμα και συνοδεύει την με αρ. 238/2012 απόφαση του 
Δημοτικού Συμβουλίου Τρικκαίων. 

16. Την από 28-05-2013 εισήγηση της Διεύθυνσης 
ΠΕ.ΧΩ.Σ προς το ΣΥ.ΠΟ.Θ.Α. Π.Ε. Τρικάλων. 

17. Την υπ’ αριθμ. 8/29η/17-07-2013 γνωμοδότηση του 
ΣΥ.ΠΟ.Θ.Α. της Π.Ε. Τρικάλων με την οποία εγκρίνει 
ομόφωνα την υποβληθείσα εισήγηση. 

18. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού και του Ο.Τ.Α. 

Επειδή: 

Α. Έχουν υποβληθεί τα δικαιολογητικά που ορίζει η 
εγκύκλιος 55/1988. 

Β. Με την προτεινόμενη τροποποίηση προβλέπεται η 
μετατόπιση της Ρ.Γ./Ο.Γ. τ1-τ2 του Ο.Τ. 1033 στη θέση 
Τ1-Τ2, σύμφωνα με τη διαμορφωμένη κατάσταση, με 
αντίστοιχη μετατόπιση της Ρ.Γ. Α3-Α2 του Κ.Χ. (1) στη 
θέση Α6-Α5. Εξαιτίας της ανωτέρω μετατόπισης προ¬ 
κύπτει μείωση της συνολικής επιφάνειας των Κοινόχρη¬ 
στων Χώρων κατά το τμήμα με στοιχεία Τ2-τ2-τ1-Τ1-Τ2 
εμβαδού 56,05 τ.μ. 

Επίσης, προβλέπεται η μετατόπιση της Ρ.Γ./Ο.Γ. τ5-τ6 
του Ο.Τ. 1032 στη θέση Τ5-Τ6, με αντίστοιχη μετατόπιση 
της Ρ.Γ. Β4-Β1 του Κ.Χ. (2), στη θέση Β5-Β6. Εξαιτίας της 
ανωτέρω μετατόπισης προκύπτει αύξηση της συνολικής 
επιφάνειας των Κοινόχρηστων Χώρων κατά το τμήμα 
με στοιχεία Τ5-τ5-τ6-Τ6-Τ5 εμβαδού 112,14 τ.μ. Από τα 
παραπάνω, απορρέει ότι με την προτεινόμενη τροπο¬ 
ποίηση έχουμε αναδιάταξη των Κοινόχρηστων Χώρων 
στην περιοχή η οποία επιφέρει συνολική αύξηση στην 
έκταση τους κατά 56,09 τ.μ., χωρίς να αλλάζει ο κύριος 
προορισμός τους, αποφασίζουμε: 

1. Εγκρίνεται η τροποποίηση του εγκεκριμένου ρυμο¬ 
τομικού σχεδίου πόλεως Τρικάλων, που εγκρίθηκε με 
την αρ. 281/31-01-90 απόφαση του Νομάρχη Τρικάλων 
(Πολεοδομική Μελέτη Αναθεώρησης του ρυμοτομικού 
σχεδίου Τρικάλων, στην πολεοδομική ενότητα I και II 
στη συνοικία «Κ. Πύργος-Ζωαγορά-Αμυγδαλιές-Σεισμό- 
πληκτα-Κηπάκι», ΦΕΚ 65/Δ713-02-1990) και τροποποι¬ 
ήθηκε με την με αρ. 2933/10-09-90 απόφαση του Νο¬ 
μάρχη Τρικάλων (ΦΕΚ 553/Δ712-10-90) και αφορά την 
μετατόπιση των Ρ.Γ./Ο.Γ. στα Ο.Τ. 1032 και Ο.Τ. 1033 και 
των Ρ.Γ. στους Κ.Χ. (1) και Κ.Χ. (2), όπως απεικονίζεται 
στο συνημμένο τοπογραφικό διάγραμμα σε κλίμακα 
1:500, που θεωρήθηκε από τη Διεύθυνση Πολεοδομίας 
του Δήμου Τρικκαίων στις 19-07-2012 και συνοδεύει την 
παρούσα απόφαση, η οποία περιλαμβάνει: 

α) Την μετατόπιση της Ρ.Γ./Ο.Γ. τ1-τ2 του Ο.Τ. 1033 στη 
θέση Τ1-Τ2, σύμφωνα με τη διαμορφωμένη κατάσταση, 
με αντίστοιχη μετατόπιση της Ρ.Γ. Α3-Α2 του Κ.Χ. (1) 
στη θέση Α6-Α5 και 

β) Την μετατόπιση της Ρ.Γ./Ο.Γ. τ5-τ6 του Ο.Τ. 1032 στη 
θέση Τ5-Τ6, με αντίστοιχη μετατόπιση της Ρ.Γ. Β4-Β1 
του Κ.Χ. (2), στη θέση Β5-Β6. 

2. Εξακολουθούν να ισχύουν οι όροι δόμησης που ίσχυ- 
αν στα Ο.Τ. 1033 και Ο.Τ. 1032. 

3. Η ισχύς της απόφασης αυτής αρχίζει από την δη¬ 
μοσίευσή της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Θεσσαλίας και Στε¬ 
ρεός Ελλάδας μέχρι συστάσεως της αυτοτελούς Υπη¬ 
ρεσίας εποπτείας ΟΤΑ (Ελεγκτής Νομιμότητας), μόνο 
για Παράβαση του Νόμου, σύμφωνα με τις διατάξεις 


227 του Ν. 3852/2010 (ΦΕΚ 87/Α'/2010) και σε προθεσμία 
δέκα πέντε (15) ημερών, από τη δημοσίευσή της ή την 
ανάρτησή της στο διαδίκτυο ή από την κοινοποίησή της 
ή αφού έλαβε γνώση αυτής. 

Η απόφαση αυτή με το σχεδιάγραμμα που τη συνο¬ 
δεύει να δημοσιευθεί στην Εφημερίδα της Κυβερνήσεως. 

Λάρισα, 3 Σεπτεμβρίου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

